gentaiscool/nusaparagraph_topic huggingface dataset:
Dumasar kana sajarah tinulis, kerambit asalna ti Minangkabau, Sumatra Barat. Saterusna, senjata ieu dibawa ku migran Minangkabau saabad ka tukang sarta sumebar ka sagala rupa wewengkon, kayaning Jawa, Semenanjung Malaya jeung sajabana. Nurutkeun carita rahayat, wangun kerambit teh diilhaman ku cakar maung anu ngarayap di leuweung Sumatra harita. Kerambit nyaeta peso leutik anu dicekel ku leungeun anu melengkung. Senjata ieu biasa dipake ku para prajurit di Minangkabau. Nagara-nagara barat nyebut peso ieu kerambit, sedengkeun di Minangkabau disebut kurambik, karambik, kurambiak/karambiak. Senjata ieu kaasup senjata anu bahaya sabab bisa dipakt pikeun nyayat atawa nyobek awak lawan kalawan gancang jeung teu kadeteksi.

Topic: culture & heritage
Tempat ibadah umat islam nyaéta masjid,  masjid nyaéta imah Allah pikeun anu ngagem ajaran Islam. Di jero masjid biasana aya hiasan kaligrafi anu dipajang dina tembok sarta aya mimbar anu dijadikeun tempat khotib nepikeun ceramah. Tempat ibadah umat Islam ieu sanés ngan ukur katelah masjid. Tapi sok disebut oge mushola, langgar, oge surau.Ngaran ieu disematkeun dina masjid leutik. Ditilik tina fungsina, tempat ibadah teh masih keneh sarua, nyaeta minangka tempat shalat pikeun umat Islam. Di jero masjid aya tempat wudhu na, kusabab lamun rek sholat di masjid urang salaku umat islam wajib wudhu heula. Biasana di jero masjid sok ges di sadiakeun alat sholat nu bisa di pake saperti mukena, sajadah jeung sarung jeung aya oge Al Quran.

Topic: religion
Peuting kamari, Irfan jeung lanceukna indit ka kota. Ngahaja keur neangan udang saos padang. Irfan jeung lanceukna geus nguriling, unggal restoran jeung warung makan seafood ditatab, teu manggih wae. Lantaran kitu, manehna duaan balik deui ka imah. Ku kabeneranna, emangna balik ti kantor mawa sabungkus udang saos padang, bagean parasmanan acara ulang taun kantorna. Emangna teu noel sauetik-eutik acan lantaran alergi. Irfan jeung lanceukna bungah pisan lantaran kahayangna kapareng peuting eta. Langsung wae mawa sangu dina alasna masing-masing. Tuluy udangna digalokeun kana sangu, ngahuap teu eureun-eureun. Sakali ngalas teu cukup keur Irfan jeung lanceukna nu geus ngabayangkeun udang saos padang ti tatadina. Terus wae maranehna ngalas deui nepika dua kali. Emangna seuri. Bungah ningali alo-alona nikmat dahar oleh-oleh ti manehna.

Topic: food & beverages
Sabada rengse ngalaksanakeun tugas, kuring nelepon salaki yen kuring geus rengse ngajar. Teu pati lila salaki kuring nelepon yen manehna geus aya di gerbang. Rurusuhan kuring muru gerbang sakola, kasampak  menehna geus nyampak nungguan kuring. Barang rek pisan maju, ti luar gerbang tilu wanoja tingberetek lalumpatan bari haruhah harehoh bakat ku cape. "Ibu...hp abdi leungit, jigana murag di jalan," ceuk salah saurang. Horeng tiluana teh murid anu diwali kelasan ku kuring. "Innalilahi ya Allah", Naha bet bisa leungit?" "Muhun tadi abdi sareng rerencangan uihna rurusuhan bari satengah lumpat, jigana hp abdi teu karasa murag di jalan." jawab manehna bari satengah rek ceurik. Akhirna kuring turun tina motor, terus nyobaan nelepon ka nomor manehna. Pas ditelepon, pek aya nu ngangkat ngaku yen anjeunna mendakan hp di jalan, terus ku anjeunna diampihan. Alhamdulillah dasar masih rejekina murid kuring, hp teh geuningan kapendak. 

Topic: technology
Vila di Lembang mangrupikeun tempat anu sampurna pikeun liburan sareng kulawarga sareng rerencangan. Lokasina di wewengkon anu asri jeung hawana nu seger, villa kami nawarkeun hiji pangalaman anu moal bisa dipohokeun. Kami ngagaduhan seueur pilihan villa anu lega sareng nyaman, kalayan fasilitas sapertos kolam renang pribadi, gazebo sareng taman anu lega. Sajaba ti eta, villa kami oge dilengkepan ku dapur anu lengkep, ku kituna anjeun bisa masak kadaharan sorangan salila anjeun mondok di vila kami. Di vila kami, anjeun tiasa ningali pamandangan alam anu endah sareng suasana anu tenang di Lembang. Hayu pesen ayeuna sareng nikmati liburan anu pikaresepeun di villa kami!

Topic: leisures
Salian sato piaraan, tatangkalan oge ku urang kudu dijaga. Ulah nepikeun ka tangkal nu ku urang pelak teh ngaganggu kanyamanan tatangga urang sorangan. Lantaran kawas tangkal jambu urang anu daunna teh geus garing tuluy sok aya angin gede, anu tungtungna mah daun garing eta teh muragna kana buruan tatangga jeung nyieun buruan imahna jadi kotor. Emang awalna mah tatangga urang teh hare-hare jeung ngantepkeun, tapi lila kalilaan mah manehna oge ambek. Jadi ayeuna mah tangkal jambu teh mindeng dituar ngarah tangkalna teu ngajulang jeung babari katebak ku angin. Salian ngajaga kanyamanan tatangga, cara ieu oge bisa nyieun tangkal urang katinggali rapih.

Topic: slice of life
Kagiatan Ekskul catur mangrupakeun salah sahiji kagiatan ekskul olahraga nu diayakeun di sakolaan, tapi biasana teu kabeh sakolaan ngayakeun ekskul catur lantaran teu kabeh guru bisa jadi pembina atawa pelatihna. Catur ieu nyaeta olahraga anu ngasah otak nu dimaenkeun ku dua pamaen dina hiji papan catur. Papan catur bentukna kotak, jeung mibogaan 64 kotak nu warnana hideung jeung bodas. Tiap siswa ngamimitian olahraga ieu ku nyepengan 16 buah catur, aya raja, raut, benteng, kuda, gajah, jeung bidak pion. Ekskul ieu sok dilombakeun antar kelas, biasana ngirim hiji pamaen jang jadi perwakilan. Ekskul ieu diayakeun dina poe Kemis saberes balik sakola.

Topic: sports
Kahiji kali na abdi ka Jogja sareng kulawargi lantaran aya dulu anu hajatan. Abdi angkat ka jogja ngangge mobil. Pas tos dugi di jogja abdi istirahat heula sakedap teras meser sikat huntu lantaran hilap mawa. Sateuacan ka ondangan abdi jalan-jalan heula ka Pantai Parangtritis naik travel anu lokasi na teu pati jauh ti hotel. Di Parangtritis aya nu naek kuda jeung ATV. Abdi ngan ulin di pantai na hungkul lantaran teu nyandak acuk. Isuk na abdi datang ka ondangan, sasalaman jeung emam dahareun anu ngeunah. Sateuacan balik deui ka Bandung, abdi meser oleh-oleh sendal anu aya tulisan Jogja na. Tapi pas tos naek beus sendal na leungit.

Topic: leisures
Basa beres lebaran, abdi sakulawarga indit ka Pangandaran. Ieu bakal jadi liburan nu berkesan pisan jeung abdi mah, sabab kulawarga lengkap. Biasana mun liburan kulawarga abdi sok absen wae da bentrok jeung jadwal latihan, kabeneran harita mah keur libur tilu poe, jadi bisa milu. Abdi sakulawarga nyewa homestay salila dua poe. Poe kahiji ngurilingan pantai tuluy meuli seafood. Poe kadua na ulin di pantai ti isuk nepi ka sore. Sapopoe harita istunding ngan nikmati suasana pantai bari ngobrol jeung mamah. Pas maju ka buritna keun karek aruih ka homestay jang istirahat. Iraha deui meuruenan bakal nimu jiga kieu, mudah-mudahan aya rezekina.

Topic: leisures
Kuring keur sasapu di buruan imah, jol we datang budak leutik duaan. Sugan teh budak ti mana, ai pek nawarkeun hurang. Eta barudak teh nawaran hurang harga na dua puluh rebu sabungkus. Karunya ningalina, enggeus we ku kuring dibeuli dua bungkus. Hurang na sagede-gede curuk jeung pangleutikna sagede cingir. Tuluy eta hurang teh ku kuring diberesihan. Tas diberesihan tuluy diasakan make bumbu saos tiram. Tos asak teh tuluy we dipake deungeun sangu jeung kurupuk. Hurang na ngeunah pisan bubuhan jigana seger anyar nang ngala. Eta hurang sakali dituang langsung seep ku sarerea. Mun aya deui mah bakalan meser deui ah.

Topic: food & beverages
Matras olahraga jadi salah sahiji alat nu penting pisan jang ngalaksanakeun olahraga di imah. Hampir kabeh manusa pasti gaduh matras olahraga, ngan bedana osok jeung tara dipakena. Matras olahraga teh loba pisan mangpaatna, bisa dipake sababaraha rupa olahraga. Malahan mah sakapeung sok dipake alas duduk mun keur iinditan sabab ringseg mun dibabawa. Matras olahraga bisa dipake olahraga yoga, push up, sit up, plank, jeung sajabana. Matras olahraga teh leuwih keset tibatan matras biasa, jadi emang ngamudahkeun pisan dina ngalaksanakeun olahraga, beda jeung matras biasa. Jeung deuih matras olahraga ge sok dipake olahraga ge aya nu ukuran kandelna, biasana sok dipake olahraga senam lantai.

Topic: sports
Hal-hal nu ngan bisa ditemukeun di orang-orang desa, sabab geus jarang aya di perkotaan mah. Nu kahiji nyaeta gotong royong. Kahirupan orang desa mah masih keneh ngagunakeun budaya gotong royong, sagala kabutuhan bersama teh dilakukeun babarengan, malahan mah urusan pribadi ge saling bahu membahu. Nu kadua nyaeta ikatan duduluran. Biasana di desa mah batur teh asa dulur, sabab ku ramah tamahna nu hade pisan, jeung teu pernah pandang bulu ka sasaha ge. Nu katilu nyaeta pamandangan alam. Di kota mah geus euweuh pamandangan alam sabab kagantian ku bangunan megah. Di desa mah masih keneh loba pamandangan alam nu asri pisan, mantak sejuk jeung seger kana pikiran.

Topic: slice of life
Robot sapu atawa robot vacuum cleaner nyaeta bentuk teknologi anyar tina vacuum cleaner manual. Siga vacuum cleaner, alat ieu oge mibogaan fungsi jang ngaberesihkeun rohangan di jero imah tina kebul ku cara disedot. Hal ieu nu ngabedakeun robot sapu jeung alat paranti nyedot kebul generasi saacanna nyaeta cara gawena nu otomatis jeung henteu deui ngabutuhkeun tanaga jelema di tiap cara makena. Alat ieu mibogaan dua jenis sikat nyaeta roller jeung spinner. Kadua sikat ieu bakal gawe jang ngocekeun kakebul jeung kotoran tuluy dibawa ka tempat sampah nu aya di jero robot. Robot bakal gerak ngulilingan rohangan jeung nyeuseup naon wae siga kakebul.

Topic: technology
Teu saeutik jalmi anu ngajalankeun bisnis tapi teu apal carana ngatur duit, padahal eta teh konci utama dina ngajalankeun bisnis. Seeur oge jalmi anu langsung make duit kauntungan bisnis kanggo kabutuhan sapopoe. Padahal aya etang-etanganna, teu tiasa langsung dipake.Duit anu dihasilkeun tina bisnis eta teh saena mah diputerkeun deui sangkan ngahasilkeun kauntungan anu leuwih seeur deui. Urang oge kedah tiasa ngabedakeun mana anu ngarana duit sorangan, mana duit anu dihasilkeun tina bisnis. Kabeh pangaluaran anu aya hubunganna jeung bisnis kedah diserat supados teu pacampur sareng pangaluran sapopoe.  Anu nyieun rugi oge biasana urang sok ngadahar atawa make barang dagangan urang sorangan. 

Topic: business
Mun keur nyalse urang sok ulin jeung hewan piaraan, ngaranna Kuma. Kuma teh ucing bikang, umurna karek 1 taunan. Sanajan karek 1 taunan, tapi Kuma geus boga budak 5, ngaranna Reline, Lei, Bella, Kiba, jeung Leo. Anu tilu warna koneng, anu dua deui campuran (warna koneng, hideung, bodas). Unggal poe ku urang diparaban, sapoe tilu kali, waktuna jam 7, jam 13, jeung jam 19. Teu poho oge di beresihan urut kotoranana, saminggu sakali. Lamun ngamandianna sok sabulan sakali. Jang kadaharanna urang sok meuli pindang ka tukang sayur, biasana ngan cukup 3 poe. Pindangna ku urang galokeun jeung sangu, ngarah wareg.

Topic: leisures
1. Balincong Balincong miboga watek nyarupaan kampak atawa kampak. Bedana, pakarang tradisional ieu boga dua panon seukeut tur datar dina arah sabalikna. Senjata tradisional Jawa Barat ieu sering dianggo ku masarakat pikeun ngarecah batu atawa ngagali taneuh. 2. Bedog Neruskeun Library.id, bedog atawa parang téh sarua jeung péso, ngan ukuranana leuwih gedé. Pakarang tradisional ieu anu ukuranana umumna 30-40 séntiméter (cm) sering dianggo pikeun motong, nebang tangkal, parabot kebon, atanapi pikeun meuncit ingon-ingon. Bedog loba rupa-rupa variasi anu dibédakeun dumasar kana fungsina, saperti bedog gagaplok anu dipaké pikeun motong di kebon, bedok pamoroan anu dipaké moro, bedog pameucnitan anu dipaké pikeun meuncit sato, jeung sajabana.

Topic: culture & heritage
Saha anu teu kenal Gusdur? Nya Gusdur atawa KH Abdurahman Wahid nyaeta Presiden Indonesia ka opat nu ngajabat ti tahun 1999 nepi ka 2001. Salian ti presiden ka opat Republik Indonesia Gusdur oge nyaeta salah sahiji tokoh keagamaan islam anu terkenal. Gusdur atawa KH Abdurahman Wahid lahir tanggal 7 September 1940 Gusdur lahir di keluarga muslim nu taat jeung terhormat, Aki nu ngadirikeun Nahdatul Ulama (NU). Nahdatul Ulama nyaeta Organisasi Keagamaan Islam terbesar anu anggota na ayeuna nepi ka leuwih 95 juta di tahun 2021 nu ngajadikeun Nahdatul Ulama (NU) jadi organisasi keagamaan islam terbesar di dunia. NU ogé mangrupa badan amal anu ngelola pasantrén, sakola, perguruan tinggi, jeung rumah sakit sarta ngaorganisasikeun masarakat pikeun mantuan ngaronjatkeun kualitas kahirupan umat Islam.

Topic: religion
Isuk-isuk abdi saperti biasa jogging sajauh minimal tilu kilometer supaya bisa ngajaga kasehatan awak jeung ngajaga mood supaya teu rusak. Mun beres tanjakan biasana abdi sok rada ngalaunan sabab bari ngatur napas nu mulai ngos-ngosan. Tah, keur abdi jogginv nyalira, beres tanjakan pisan, nyanghareupan pudunan, aya batu di rada tengah jalan. Teu karasa eta batu teh katincak nepi ka abdi labuh. Pas hudang teh teu bisa da engkelna nyeuri pisan. Tuluy dipaksakeun nangtung jeung leumpang, eh kalah nyeuri pisan. Engkel abdi rasana teu bisa dibawa leumpang, peurih jeung nyeuri pisan. Abdi uih ge dijemput ku babaturan sabab teu bisa leumpang. Singhoreng mah engkelna teh misalah, selang sajam teh tuluy bengkak jeung eumeur hejo.

Topic: sports
Nalika ngobrol ngeunaan produk, anjeun bébas nangtukeun barang anu anjeun hoyong jual. Nanging, henteu sadayana produk tiasa dijual, anjeun terang, khususna online. Hal kahiji anu anjeun kedah pikirkeun nyaéta milarian ideu ngajual sareng nangtoskeun jinis produk anu anjeun hoyong jual. Upami anjeun masih bingung, ieu sababaraha cara anjeun tiasa nyobian.

a) Pilih produk nu bisa ngajawab masalah customer
Dina tahap ieu, anjeun kedah sénsitip ngeunaan naon anu leres-leres diperyogikeun ku palanggan. Misalna alat ngabersihkeun bulu ucing. Alat ieu rada unik sareng paling dipikaresep diperyogikeun ku jalma anu ngagaduhan piaraan, khususna anu buluan.

b. Milarian produk anu dipikacinta ku jalma
Anjeun tiasa ngalakukeun sababaraha panalungtikan sateuacanna ngeunaan produk anu tiasa dipikaresep pisan. Produk ieu biasana tiasa dina bentuk tuangeun atanapi kabutuhan sapopoé. Nanging, anjeun kedah siap gaduh seueur pesaing.

c. Pikaresepeun pikeun anu gaduh hobi
Upami anjeun gaduh hobi sareng ngiringan komunitas, anjeun tiasa ngamangpaatkeunana. Upamana, pikeun masarakat nelayan, teu aya salahna lamun nyobaan ngajual alat-alat perikanan. Kusabab biasana jalma anu resep kana hobi, henteu masalah ngaluarkeun artos pikeun kéngingkeun produk anu dipikahoyong.

Topic: business
Liburan sakulawarga biasana sok ka imah Nini nu aya di Gunung. Tah, imah Nini teh aya na di gunung daerah Tasik. Akses kaditu jalanna batu-batuan jeung aspal, nanjak terus dugi ka lokasi. Nanjakna kacida curam, mantak nyoroncod tuur mun naek kandaraan teh da sieun tiguling. Tah, ti jalan aspal teh kudu leumpang deui asup ka gang leutik kira-kira lima belas menitan turun ka lebak. Jalan leumpangna mudun kacida, mantak sieun tijongklok. Kenca katuhu jalan satapak nyaeta tatangkalan salak. Mun lapar teh tinggal nyandak we salak gigireun. Imah Nini teh ayana di legok pisan, bangunanna saderhana, jeung mu hayang BAB teh kudu ka balong. Imahna dikurilingan ku kebon salak. Lebakeun imah aya walungan gede nu jadi lahan tambang emas. 

Topic: leisures
Sebat batur nu ngaranna Andi nu hobina tani di kebon imahna. Anjeunna mikanyaah tani sabab ngarasa nyambung ka alam sarta meunang kapuasan tina ningali tutuwuhan tumuwuh sarta ngamekarkeun. Saban isuk, Andi bakal ka kebonna pikeun mariksa kaayaan pepelakan. Anjeunna bakal nyiram pepelakan anu peryogi cai, nerapkeun pupuk sareng nyabut jukut. Andi bungah basa ningali pepelakan anu dipiara téh tumuwuh oge. Andi oge resep nyobian pepelakan enggal sareng mekarkeun teknik pertanianna. Anjeunna sok milarian miara pepelakan anu beda-beda sareng milarian tip ti sumber anu tiasa dipercaya. Andi malah sering ngagabung ka komunitas pecinta tutuwuhan sareng ngabagi pangalaman sareng pangaweruhna. Salian ti eta, Andi oge ngarasa yen tani bisa ngurangan setres. Manehna ngarasa tenang jeung tengtrem lamun aya di kebonna, jauh tina hiruk-pikuk kota jeung hiruk-pikuk kahirupan sapopoe.

Topic: slice of life
Basa nuju sakola SMA mah abdi teh sok icalan beledag. Beledag teh nyaeta kiripik kaca nu dijieunna tina sampeu. Kaunikan produk abdi teh nyaeta bade nu lada atawa nu asin hungkul ge angger warnana bening, teu aya warnaan. Mun nu lain mah biasana nu lada teh beureum, produk abdi mah angger warnana herang. Tah ieu nu ngajadikeun konsumen langganan kana produk abdi. Rasana oge enak jeung gurih, beda ti kiripik kaca nu lainna. Sadinten teh sok seep saratus bungkus beledag, kadang mah sok leuwih. Mun aya nu hoyong reseller oge sok nyandak seueur ti abdi. Lumayan we aya kangge jajan sapopoe.

Topic: business
Salah sahiji seafood nu osok aya di pasar mana-mana nuaeta cumi-cumi. Cumi-cumi bentuk na panjang lonjong, warna na bodas terus aya selaput kulitna nu warna kayas semu beureum. Hulu cumi na aya tintaan jeung aya ramo nu lengketan jiga ramo gurita. Buntut cumi aya siripan saeutik kenca jeung katuhuna. Ujung awakna nyiripit, jeung deuih awak na bisa dipisahkeun tiha huluna. Mun dikodok, eta jero awak na teh aya dinding manjang jiga palastik nu kudu dipicrun sabab teu bisa di dahar. Dina hulu cumi-cumi aya panon nu gede kenca jeung katuhu deukeut ramona. Cumi-cumi biasana dipoe dijieun asin cumi atawa langsung dipasak baseuh.

Topic: food & beverages
Upami bade maen bola basket peryogi nu ngarana bal. Bal nu biasa dianggo dina bola basket nyaeta bal nu dijieun dina karet atawa bahan sintetik sajenisna. Luaran balna dijieun tina kuliat ngarah awet. Ukuran bal na teh kira-kira kurilingna nyaeta 76 cm. Tekanan angin dina jero balna kudu disesuaikeun ngarah balna bisa mantul sampurna. Luaran bal nu bahanna tina kulit teh biasana aya guratan-guratan supados gampil atanapi teu leueur upami nyekel ieu bal. Warna balna rupa-rupi gumantung ka selera. Nanging biasana mah bola nu dianggo di liga-liga nu kakoncara teh warnana oren atawa coklat. Pemilihan warna ieu teh teu asal, tujuan dipilih warna eta teh kusabab cenah ngarah panon pemaen teu cape ningalina. 

Topic: sports
Basa nuju mondok di bumi uwa, abdi diajak ka Garut sareng kapi lanceuk sadayana. Di Garut abdi dibawa ka Sabda Alam, tempat renang anu aya porosotan badag na. Di bagian payun urang sadayana popotoan jeung patung domba. Cai kolam di Sabda alam suhuna haneut lantaran sumberna ti Gunung Guntur Damai. Di Sabda alam aya wahana porosotan anu jangkung pisan, urang tiasa nyewa ban kanggo porosotan. Aya oge kolam anu eusina lauk, urang tiasa ngaanclomkeun suku ka kolam eta. Beres jalan-jalan ti Sabda Alam, sateuacan mulih deui ka Bandung, urang mampir heula ka Chocodot. Di Chocodot aya patung anu didamel ti coklat.

Topic: leisures
Ningali minat masarakat komo deui generasi milenial anu ayeuna leuwih resep jeung milih jadi wirausaha tibatana jadi pagawe kantoran atawa jadi pagawe nagri sipil (PNS) ngajieun nagara bisa meunang kauntungan nyaeta nyerep loba tanaga pagawe, jadi pamarentah heunteu ngan cicing. Pamarentah milu andil dina fenomena ieu, nyaeta pamarentah ngadukung jeung ngadorong terus cara na pamarentah ngadorong usaha usaha kecil sedeng atawa UMKM, mere aturan aturan anu leuwih babari atawa di pangkas ku sabab generasi milenial teu resep sasuatu anu riweuh, pamarentah di haja motong borokrasi atawa aturan lamun urang rek ngajieun usaha supaya makin loba jelema anu leuwih tertarik jadi wirausahwan atawa pangusaha.

Topic: business
Rangkaian acara Seren Taun diayakeun salila 7 poe, di mana tiap poena kudu aya rangkaian acara. Poe mimiti neuteupkeun, neteupkeun mangrupakeun siga niat ngameh acara Seren Taun lungsur langsar. Poe kadua ngembang, ngembang mangrupakeun kagiatan ziarah ka makam karuhun. Poe katilu sawer sudat jeung ngalage, nyaeta kagiatan sudat (sunatan) massal jang anak-anak nu pakean adat jeung diuk dina tandu. Poe kaopat sebret kasep, sebret masep mangrupakeun palaksanaan sunat. Poe kalima ngukulan, ngukulan mangrupakeun kagiatan nyokot mata cai ti 7 sumber jeung dimimitian ku Imam Kolot. Poe kagenep sedekah kueh, helaran, nugel munding, sedekah daging, pintonan seni. Dina poe kagenep ieu, acara dilakukeun pas isuk-isuk sabab acara bakal lumangsung panjang. Poe katujuh heralan dongdang, mangrupakeun acara puncak dina Seren Taun, warga biasana geus siap ti subuh jeung mawa dongdang.

Topic: culture & heritage
Mie Lezat anu aya di Gang Luna, ngeunah pisan rasana. Kuahna jeung mie rica na anu lada na pas pisan jang kuring. Hargana di handap 50 rebu, kaasup normal lah jeung harga mie di Kota Bandung mah. Komo deui ieu mah mie China. Pas datang kuring langsung diuk dina korsi nu panjang, tempat diukna aya busaan jadi empuk. Hiji meja ngan cukup ku opatan. Pelayanana oge alus, langsung nyampeurkeun ka tempat diuk kuring bari nawarkeun menu. Fasilitas jeung kaberesihan kajaga beresih. Ngan mun mawa motor rada hese parkirna lantaran euweuh tempat parkir jadi sok ngahaja ditendeun di sisieun toko Mie Lezat na.

Topic: food & beverages
Mie Bakso Lobak rasana ngeunah pisan, matak urang sok kadinya wae geus aya kana 3 taunan langganan. Rasa kuah, bakso, jeung mie na beda tinu lain. Biasana mun poe Sabtu atawa Minggu loba nu kadieu ti luar kota khususna ti Jakarta. Jadi geus ka cap salah sahiji nu ngeunah mie bakso ieu teh ceuk pecinta mie bakso mah. Salian ti eta menu nu sejen na ge ngeunah siga batagor atawa es campur. Komo deui sakapeung mah sok aya si bapak nu keur live musik. Beuki we nyaman suasana na. Harga na oge cukup murah 35 rebu geus meunang mie bakso komplit.

Topic: food & beverages
Biasana masarakat Sunda rutin dahar babarengan jeung silih tukeur kadaharan atawa anu sok disebut Cucurak. Cucurak asalna tina kecap cucurak anu hartina kasenangan atawa karesep. Acara cucurak biasana dilaksanakeun ku ibu-ibu anu masak rupa-rupa kadaharan. Sanggeus éta, kadaharan dikumpulkeun dina hiji imah pikeun didahar babarengan jeung bapa-bapa jeung barudakna oge. Cucurak dilakukeun pikeun ngajalin silaturahmi jeung silih hampura antar wargi. Salian ti éta, cucurak ogé mangrupa wujud rasa syukur kana rejeki anu geus dipaparinkeun ku Alloh. Minangka tradisi unik urang Sunda, ulah nepi ka leungit atawa dipopohokeun kagiatan cucurak saperti ieu, sabab ieu téh salah sahiji cara pikeun ngajaga karukunan antar wargi.

Topic: slice of life
Nepak teh nyaeta salah sahiji olahraga, anu biasana dimaenkeun ku 2 orang atawa 4 orang. Keur leutik lantaran teu boga raket, ngan kabeuli kokna hungkul, urang jeung babaturan sok mindeng make raket jang pingpong kabeneran bapakna teh bogaeun. Tapi mun keur dipake mah sok make sendal weh maen nepak teh. Sabab maenna teh di buruan imah, mindeng kajadian si kokna teh katebak angin, malah mah sok kabawa ka sisi jalan, komo mun anginna keur ka wetan mah. Aya untungna raket diganti ku sendal teh, jadi mun katebak angin teu kudu make tanaga gede, mun make tanaga gede sok kalakah ka luar.

Topic: sports
Di sisi belah wetan bumi abdi teh aya lahan kosong nu lumayan lega. Dari pada kosong, ayeuna ku abdi bade dipelakan cengek, tomat, jeung roay supaya aya alaeun jang engke. Mimitina mah ku abdi teh dibabadan heula lahanna supaya beresih, tuluy we dipelakan binih cengek, diawuran siki tomat, jeung diawuran binih roay. Saminggu dua kali teh sok disemprotan pupuk organik supaya teu ku hama. Geus salila sabulan, kabeh teh baruahan. Cengekna leubeut pisan, tomatna garede jeung leubeut, tuluy roayna ge geus ngareuy kana pager, sikina teh meuni leubeut pisan. Jadi, mun abdi rek nyambel jeung coelna teh tinggal metik we ngadadak di gigireun bumi.

Topic: slice of life
Sate Paseh sate anu paling ngeunah, rasana beda jeung sate nu lain. Dagingna anu gendut, juicy, jeung pas tingkat kematanganna. Kuring mun ngadahar sate biasana sok dipisah jeung kecap atawa bumbuna, meh apal rasa asli na kawas kumaha. Sate ieu kaasup nu paling ngeunah, sabab teu make kecap atawa bumbu ge geus karasa ngeunahna, empuk deuih. Ngan hanjakalna tempatna jauh ti Bandung, nyaeta di Paseh, Sumedang. Tara ngahajakeun kaditu. Biasana mun kabeneran keur ka Majalengka atawa Cirebon kakara sindang heula. Tapi mun ka Cirebon make tol mah moal kaliwatan. Sakapeung sok dibungkus oge sate teh sabab nu di imah harayangeun oge.

Topic: food & beverages
Kudu apal carana manggihan cai di gunung, nyaeta ku cara neangan sumber cai, pas keur nyasar di gunung tuluy cadangan cai saeutik, urang kudu geura-geura neangan sumber cai. Boh eta walungan, situ, curug, atawa aliran cai. Teangan cai nu ngalir di tempat anu luhur ku sabab aya kemungkinan leuwih beresih jeung higienis. Lamun euweuh, cai nu nguyumbang dina taneuh oge bisa diinum. Tapi kudu dipariksa heula jeung leuwih alus di taheur heula caina. Lamun teu manggih bisa nandean cai pas keur hujan, urang bisa ngamangpaatkeun plastik atawa naon wae ge jang nandean cai pas hujan keur turun. Tah pas keur hujan urang bisa nyetok cai saloba-lobana, jeung tangtuna cai hujan bakal leuwih beresih tibatan cai nu nguyumbang dina taneuh.

Topic: slice of life
Tungtungna, hasil CT scan kaluar genep (6) jam engké ti waktu prosedur ieu dipigawé. Diagnosa dokter spesialis soré ieu jelas yén adi kuring ngagaduhan usus buntu sareng kedah dioperasi. Diajar tina cara aranjeunna ngarawat kuring, kuring gancang nampik operasi di rumah sakit éta sareng nyuhunkeun transfer rumah sakit.

Pangalaman goréng di rumah sakit ieu sanés ngan ukur di dieu. Tétéla yén rumah sakit ieu henteu gawé bareng sareng perusahaan asuransi anu dianggo ku adina. Rasana kitu? Reuwas. Maneh kudu make duit pribadi deui. Kuring ogé nanya sabaraha eta bakal ngarugikeun kuring. Kuring pariksa kasaimbangan dina akun abdi. Masih tiasa, cekap, sanaos jumlahna ngajantenkeun kuring langkung yakin yén séhat téh mahal. Tungtungna, pangmayaran parantos dilakukeun sareng adina kuring dialihkeun ka rumah sakit sanés pikeun langsung dioperasi.

Carita ieu lekasan di dieu kusabab rumah sakit tempat adina dioperasi tétéla janten mitra perusahaan asuransi. Kuring henteu terang kumaha kuring kedah berjuang sareng kaayaan, di tengah-tengah panik, sareng di tengah-tengah keterbatasan upami dina waktos éta kuring henteu gaduh dana darurat dina rekening kuring.

Topic: slice of life
Lilis ti leuleutik hobina masak. Lilis mimiti diajar masak ku ninina di kampung. Lulus sakola manehna boga cita-cita jadi chef di restoran nu kakoncara. Kusabab eta manehna kuliah nyokot jurusan tata boga. Tetela jadi chef teh teu gampang, salian kudu nyieun kadaharan anu ngeunah, gawe jadi chef oge kudu merhatikeun karesikan jeung kandungan gizi dikadaharan ditambih persaingan sasama chef nu lumayan hese upami ngalamar ka restoran. Lilis ahirna mutuskeun muka usaha restoran nyalira. Restoranna ngangkat tema masakan nusantara. Kusabab ti leuleutik tos diajar masak ditambih kuliah tata boga, restoran Lilis gampil berkembang teras kakoncara. Ayeuna Lilis tos gaduh 10 cabang restoran di daerah Jabodetabek.

Topic: food & beverages
Abdi biasa nyetir ti hiji kota ka kota anu sanés. Jigana éta cara anu paling kuat pikeun ngaleungitkeun setrés. Nyorang bari malédogkeun kacapean ka awang-awang. Nalika kuring kuliah, kuring tiasa nyetir meuntas kota 2 dugi ka 3 kali sabulan kusabab kuring masih gaduh seueur waktos luang.

Tapi nalika kuring asup kana tenaga kerja, kuring langkung seueur nyetir di kota. Nganjang ka tempat-tempat anu jarang jalma-jalma kadinya tiasa nenangkeun pikiran. Sanaos sakapeung kuring masih nyetir ka luar kota, kuring jarang ngalakukeun éta pikeun inténsitas.

Kusabab kuring sadar, nalika urang ngaleupaskeun setrés tapi capé teuing, setrés henteu dileupaskeun sacara optimal, dampak pagawéan kana tanggung jawab urang janten kirang optimal sareng hasilna mangrupikeun suasana anu goréng saatos perjalanan.

Topic: slice of life
Subang nyaéta hiji kabupatén di Propinsi Jawa Barat anu miboga panorama alam anu endah. Dimimitian ti wisata alam, pendidikan, sajarah, sareng budaya anu sami-sami narik. Saolah-olah teu kalah ka nu lian, Subang ayeuna giat ngamajukeun pariwisatana. Kaasup Bukit Pamoyanan anu dijuluki tanah luhureun méga, Tanah Pasundan. Bukit Pamoyanan miboga kaéndahan alam anu luar biasa. Cara panghadéna pikeun nganjang ka dieu nyaéta dina isuk-isuk kahiji, nalika panonpoe kakara naék, méga sareng halimun katingali jelas, anu katingalina siga kapas. Panorama alam ieu bisa dinikmati ti jam 4 nepi ka jam 7 isuk-isuk kumargi Nuju beurang, kabut mimiti ipis jeung leungit. Nu kadua Tangtosna, siapkeun kaméra anjeun pikeun moto momen-momen indah lautan awan di pasir anu indah ieu.

Topic: leisures
Basa leutik abdi sareng rerencangan resep pisan ulin badminton atanapi tepok bulu. Komo mun keur usum pertandingan nepak dina tipii, abdi jeung reerncangan pasti mawara raket ka sakola jeung mawa kok na. Arurang biasana ulin pas jam istirahat di kelas atawa di lapang lamun keur kosong. Aya rerencangan anu jaragoan pisan nepakna, tapi kuring mah biasana ulin raramean hungkul, bari teu pati apal kumaha aturan maen na. Lamun keur rek pere sakola oge bisana sok aya lomba nepak di sakola. Unggal kelas biasana ngirimkeun pamaen anu pang saena. Basa libur sakola, kuring teu ereun maen bulu tangkis lantaran masih keneh resep maen jeungg rerencangan di bumi, jeung tatanggi. 

Topic: sports
Maha Vihara Maitreya nyaeta tempat ibadah umat Budha di Medan anu janten tempat wisata pikeun wisatawan nu datang. Maha Vihara Maitreya diadegkeun taun 1991 di lahan seluas 4,5 hektar anu aya di komplek Cemara Asri, Jalan Boulevard Utara, Medan. Sanajan geus lila diadegkeun, tempat ieu kakara diresmikeun taun 2008. Tempat ibadah ieu rame pisan didatangan. Suasana di dinya tenang pisan jeung tengtrem. Hal ieu ngajadikeun suasana ibadah leuwih khusyu. Di sabeulah kenca biara aya arca Dewi Kuan Yim kalayan cai balong dieusi lauk koi anu dipercaya mawa tuah. Sajaba ti eta, aya dua arca naga anu nyanghareup ka arah arca Dewi Kuan Yim.

Topic: religion
Salah sahiji jajanan nu cocok jang jualan di imah teh nyaeta salad buah. Bahanna nyaeta bungbuahan jiga apel, pir, melon, anggur, jeung stroberi. Caa ngadamelna gampang pisan. Mimiti, potongan bungbuahan ngabentuk dadu, tong leutik teuing. Geus kitu, nyieun vlana make susu splain, kental manis, jeung yoghurt splain, tuluy aduk nepi ka rata. Geus kitu, asupkeun bungbuahan kana wadah thinwall nu 300 ml. Tuluy kucuran make vla nu tadi dijieun, kira-kira nepi ka bungbuahan na kakeueum. Geus kitu, teundeunan stroberi nang ngeureut dina luhureun bungbuahan tuluy tambahan keju nang marud. Tuluy tinggal tutupan thinwallna. Geus kitu mah tinggal lebetkeun kana kulkas.

Topic: business
Memang hayang kurban di Idul Adha teh hese dina segi materi, komo urang nu masih keneh mahasiswa. Tapi ieu lain halangan, biasana urang sok ngajak kulawarga urang jang udunan. Jadi unggal poe nyisihkeun duit kana kencleng khusus tabungan jang meuli hewan kurban. Nominalna mah gumantung kana kasapukan jeung hewan naon nu rek dibeuli. Insya Allah sataun bisa kakumpul lamun konsisten nabung mah. Atawa mun sakulawarga mah saeutik teuing jadi beurat nabungna, bisa ngajak babaturan kuliah jang miluan program kieu, soalna pan di kuliahan mah loba jelemana, tangtuna beuki loba beuki gancang kakumpulna jeung udunanna oge teu dirasa beurat teuing ari lobaan mah.

Topic: religion
Ngawangkong ngeunaan keuyeup, muka ingetan kuring nalika kuring mimiti kuliah di Bandung 2 taun katukang. Sanggeus manggihan kost, biasana agenda saterusna néangan dahareun. Peuting éta kuring jeung kulawarga mutuskeun rék néangan dahareun di luar nu teu jauh ti kost. Sareng tuang seafood mangrupikeun pilihan urang wengi éta. Teu jauh, menu anu dipesen nyaéta keuyeup sambel amis, cumi lada hideung, jeung kerang sambel padang, biasana di wewengkon Jalan Pahlawan atawa Jalan Cikutra. Peuting ieu, sabaenerna ngocor, tapi bisa dahar di luar, tapi keuyeup ti kulawarga. harganage heuteu awis pisan ngenaan basa eta saporsina han salawe rebu heuteu nepi ngaluarkeun loba artoslah.

Topic: food & beverages
Basa kelas 4 SD urang pindah sakola ka Cianjur. Poe harita teh kabeneran aya pelajaran olahraga, tapi lain kelas urang. Sabab hayang nongton, urang nyisi ngaliwatan tukangeun gawang bari mawa baslub anu geus di plastikan. Eta mah teuing ti mana arah bola jol weh keuna kana beunget urang, nepikeun ka kekeleyengan hulu ge. Irung mah geus pasti ngucur getih ku bakat tarikna. Tidinya urang dibawa ka UKS meh dipariksa bisi aya nu misalah. Alhasil beungeut urang rada bengkak kaasup biwir rada jeding. Saenggeus eta urang balik bari teu inget pas ka UKS teh dibawana ku saha da meureunan langsung pingsan. 

Topic: sports
Kelas 8/2 SMP : Silat, Gitar - di SMP abdi mah pelajaran silat mulok (isi lokal). Ceuk guru kuring mah rada berbakat jeung gancang diajar waktu kelas 7. Jadi di kelas 8 kuring oge milu tambahan Silat, lain ngan ukur palajaran. Kungsi ngiluan sababaraha kajuaraan jeung milu muka pameran kajawaraan dunya di Taman Mini. Dina jangka waktu 2 taun kuring naek ti beubeur bodas jadi beubeur beureum ku lencana bodas-héjo alias tingkat kulawarga, nu ceuk guru kuring mah rada gancang (hayo bisa ngabedakeun mana gaya silat ieu... Salam sapasang Kembang ;) ) Kelas 9/3 SMP : Silat, Bulutangkis - Sanggeus ahirna bisa maen gitar rada alus jeung sababaraha konser di hareupeun sakola anu sarua. Geus bosen konser, utamana waktu harita aya UN (Ujian Nasional). Janten kuring milarian pengganti anu henteu kompetitif, badminton janten! Ketok di ditu ka dieu.

Topic: sports
Dina agama islam urang percaya aanu ngarana takdir aya urang umat islam percaya nu ngarana qodo jeung qodar, kusabab etateh asup ka rukun rukun iman nyaeta nu kahiji Iman ka Alloh kadua Iman Dina Malaikat katilu Iman kana Kitab Allah SWT kaopat Iman ka Nabi sareng Rosul kalima Iman kana Poé Kiamat atawa Poé Akhir nu kagenep Iman kana Qodo jeung qodar. Urang  salakuumat percaya pisan yen sagalana geus diatur anu png hadena ku gusti Allah. Asal urang hirup di dunya daek usaha jeung terus bageur ka sakabeh mahkluk. Lamun misalkeun urang gagal, kecewa pasti tapi urang kudu leuwih percaya yen Allah SWT nyaho eta lain nu pangalusna keur urang. Urang ges di persiapkeun nu jauh leuwih alus.

Topic: religion
Liburan anu paling diinget-inget ku kuring nyaeta liburan ka Bali. Abdi angkat ka Bali sareng kulawargi. Urang sadayana dugi ka Bali dinten Sabtu teras cicing di hotel anu indah di caket pantai. Urang ningalikeun pamandangan laut biru jeung pantai anu geulis pisan. Urang nyeepkeun dinten kahiji di Bali ngadatangan sababaraha tempat wisata sapertos Tanah Lot, Uluwatu sareng Ubud. Urang oge datang ka pasar malam di Kuta sarta ngarasakeun rupa-rupa kadaharan jeung inuman anu nikmat. Poe kadua di Bali, abdi ngadatangan sababaraha tempat sapertos Pulo Nusa Lembongan jeung Basisir Sanur. Abdi oge nyobian rupa-rupa kagiatan sapertos snorkeling, diving jeung sunbathing di pantai. Urang oge ameng ka sababaraha tempat sapertos Leuweung Monyet sareng Gunung Batur.

Topic: leisures
Aya ogé sisi négatip tina damel di kantor, kahiji, anu ngabahayakeun kaséhatan. Pagawean kantor sami sareng méakkeun ampir sadaya waktos di payuneun laptop atanapi komputer di meja urang. Tina jam, dinten, sareng minggu ngalakukeun padamelan anu sami, pasti bakal aya efek samping ka diri urangna. Panon sareng otot sapertos taktak, beuheung sareng tonggong anjeun bakal karasa nyeri sareng capé. Ku alatan éta, tong hilap istirahat sakedap saatos sajam atanapi dua jam damel, gerakkeun awak sareng ulah maksa damel upami anjeun capé teuing. Jalan-jalan di sabudeureun kamar, atanapi nginum cai ogé ngabantosan awak urang langkung santai sareng seger. Tong gugupay gawe nepi ka awak urang gering, puguh lamun kitu bakal nyieun urang teu bisa damel deui.

Topic: business
Baheula abdi teu pati resep lalajo pelem, lamun aya pelem anu aslina ti novel, abdi bakal leuwih milih maca novel na tibatan lalajo pelem na, lantaran novel anu tos janten pelem moal sarua lantaran media na oge beda, teu tiasa disamikeun. Abdi kirang resep lalajo pelem lantaran sok kapikiran wae saatos lalajo. Abdi oge mineng ngomentaran pelem Indonesia anu kirang sae. Kadang abi sok mikir lolobana pelem di Indonesia mah nuturkeun pelem di luar negeri, jaba ning kualitas na oge jauh dihandapeun. Tapi pas abdi tos SMA, abdi mulai kenal ka pelem-pelem Korea, Jepang anu sarae. Abdi karek nyadar pelem-pelem di luar mah bener-bener serius lamun nyieun pelem teh. Bener-bener dijieun siga aslina

Topic: leisures
Panaliti mendakan yén saloba 34% jalma anu ngalakukeun kagiatan anu aranjeunna resep henteu setrés. Laju jantung maranéhanana leuwih stabil sarta tenang pikeun jam. Hasilna, bisa dicindekkeun yén hobi mangrupa kagiatan anu bisa nenangkeun parasaan. Kanyataanna, jalma anu dina kaayaan stres bisa jadi kudu leuwih hobi ti sawawa rata. Hobi méré waktu pikeun uteuk jeung awak pikeun istirahat sakedap. Ngalakukeun kagiatan anu anjeun pikahoyong sigana ngabebaskeun anjeun tina tanggung jawab anu janten sumber setrés. Upami anjeun super sibuk, nyéépkeun waktos di tengah jadwal sibuk tangtos sesah pisan. Nanging, ti ayeuna, cobian jantenkeun hobi anjeun salaku prioritas hirup anjeun. Nyetél jadwal rutin pikeun hobi. Candak hobi anu tiasa masihan anjeun kasempetan pikeun bersantai tanpa setrés, tapi tetep produktif.

Topic: leisures
Salah sahiji kaulinan ker kumpul keluarga. Nyaeta parebut korsi nu moal poho da loba nu sering ngalakukeun na, kaulinan ieu bisa dipigawé pisan. Ieu kaulinan kuwarga pasti merlukeun korsi jeung spiker. pertama cara jang permainana teh nyaeta. Sadaya anu anjeun kedah laksanakeun nyaéta ngabentuk korsi dina bunderan. Atur unggal jalma dina korsi, kalawan leuwih jalma ti korsi. Maénkeun lagu sarta ngantep pamaén spin sabudeureun korsi. Lamun lagu eureun, pamilon kudu gancang scramble pikeun korsi. Pamaén anu teu meunang korsi kudu dileungitkeun jeung jumlah korsi kudu ngurangan. Maén nepi ka aya dua jalma jeung hiji korsi ditinggalkeun. Jalma anu pangheulana meunang korsi nyaéta juara. Pasti Rame pisan!

Topic: leisures
Abdi salah sahiji anu salamet tina gempa Palu. Abdi teh tilas mahasiswa di hiji universitas di Palu, waktos harita masih keneh mahasiswa. Kuring masih inget urang karek rengse Opek sababaraha minggu. Wanci soré, nalika kuring nyéwa bumi sareng réréncangan kuring sareng saré nyaman. Ujug-ujug aya sora ngagedur. Sorana siga kapal terbang tapi leuwih nyaring. Teu kungsi lila taneuh oyag kacida. Urang duaan langsung kaluar kamar masing-masing, bumi oyag bener-bener pusing.
Kuring ngan teu bisa kaluar ti imah. Waktu harita mah ngan ukur KTP, HP, jeung dompét. Sadaya anu kuring pikirkeun nyaéta maot. Teu aya deui harepan hirup dina pikiran kuring.
Babaturan kuring langkung tangguh, anjeunna tiasa kaluar sareng motorna anu waktos éta disimpen di jero.

Gempa karasa lila pisan urang sieun di luar. Katingali tihang-tihangna ambruk, sabab karek nyéwa imah, alhamdulillah teu rubuh.

Topic: slice of life
Pangalaman liburan anu paling nyugemakeun kuring nyaeta basa kuring liburan ka pantai Kuta di Bali sareng kulawarga. Pantai Kuta mangrupa salah sahiji pantai anu kasohor di Bali. Di Kuta, rame pisan ku para wisatawan, hususna wisatawan asing. Suasana di pantai Kuta kacida endahna, kalayan keusik bodas lemes, ombak badag sarta hawa anu tiis. Kuring resep pisan ulin di pantai, ngarasakeun ombak nu seger, sarta sidendang di handapeun payung bari ngarasakeun kadaharan laut nu seger jeung inuman nu dijual di pantai. Salian ti eta, urang oge nganjang ka sababaraha tempat wisata di sabudeureun basisir Kuta, saperti Pasar Seni Kuta, Pantai Dreamland jeung Waterbom Bali. Sadaya tempat ieu pikaresepeun pisan sareng ngajantenkeun liburan urang langkung berkesan. Pangalaman liburan di pantai Kuta mangrupikeun salah sahiji pangalaman liburan anu paling pikaresepeun anu kuring kantos ngalaman.

Topic: leisures
Hiji carita rakyat nu pasti dipikawawuh ku sarerea nyaeta kisah bawang putih jeung bawang merah.Carita ieu teh ngisahkeun dua duduluran nu ngabogaan sifat patotonggong, nu hiji bageur kacida, nu hiji judes kacida. Dina kisah ieu, nu gaduh sipat bageur kacida nyaeta bawang putih, nu oga sipat judes jeung goreng hate nyaeta bawang merah. Dina ngajalani kahirupan nana, ieu dua duduluran teh diurus ku hiji indung nu mihak wae ka bawang merah. Sagala nu aya dina kaberuntungan bawang putih teh dipake kasirik ku dulurna, bawang merah. Nepi ka hiji poe bawang merah jeung indungna meunang babales tina kalakuanna. Bawang putih manggih kaberuntungan nyaeta dibawa ka kerajaan jeung dijadikeun istri pangeran.

Topic: culture & heritage
Seeur pisan obyek wisata alam anu gratis di Bandung, salah sahiji anu rame didatangan ku wargi Bandung, nyaeta Babakan Siliwangi. Sasak anu paling panjang di Asia Tenggara ieu lokasina aya di Caket Sabuga Institut Teknologi Bandung (ITB). Upami bade ka Baksil numpak angkot ti Bandung, urang tiasa ngangge angkot jurusan Riung Bandung-Dago teras turun di Parapatan Simpang Dago teras urang tiasa mapah sakedik deui dugi ka tempatna. Teu ngan saukur mapah mapay sasak hungkul, di Baksil oge aya tempat calik, urang tiasa mekel emam atawa meser jajanan anu aya di handap sasak. Panjang sasak ieu dua kilometer, jangkungna dua nepi ka tilu meter.

Topic: leisures
Berbakti ka kolot  geuss wajib hukumna dina agama islam, nepi ka aya hadist na ridhollahi fi ridhol walidaini, anu hartina restu Allah teh ayana dina restu kolot. Kolot sakitu di mulyakeun pisan tina agama islam. Parjuangan kolot keur anakna teu bisa di gantikeun ku harta sakumaha oge, Indung anu geus ngandung urang salila 9 sasih nyeri, cangkeul nepi ka pas ngalahirkeun kudu ngagadekeun nyawa na bener bener pangorbanan anu teu bisa ka bayar ku urang salaku anak anak na, nepi ka aya paribasa surga di telapak kaki ibu eta teh bener ayana parjaungan jeung kayaah indung moal aya tungtungna geus ngalahirkeun kudu ngurus jeung ngadidik budakna. Sarua oge jeung parjuangan bapak, bapak capek capek banting tulang neagan nafkah keur anakna capek nyeri sagala teu di rasa asalkan budakna bisa hirup bagja. Ku sakabeh parjuangan kolot ka urang, matakna urang ulah nepi ka ngalawan ka kolot rek kukumaha oge.

Topic: religion
Virus atanapi malware teh janten ancaman kaamanan dina laptop. Aya babaraha cara nu tiasa dilakukeun pikeun ngahapus sareng ngaleungitkeun virus atanapi malware dina laptop. Kahiji, ngainstall virus scanner. Virus scanner tiasa ngadeteksi file-file mencurigakeun nu aya dina laptop tur ngahapus eta file. Kadua, pastikeun file nu aya di laptop tos dibackup pikeun ngajagi file-file nu ppenting leungit. Katilu, pareuman sambungan internet dina laptop kusabab virus sareng malware teh salah sahiji sumberna tina koneksi internet. Kaopat, asup ka safe mode. Kalima, hapus temporary files. File ieu teh file sementara nu biasana langsung kahapus upami teu dianggo nanging tiasa oge tetep aya kasimpen dina penyimpanan. Kagenep, jalankeun pemindaian virus nganggo software nu tos diinstall, tahap ieu peryogi waktos sababaraha menit.

Topic: technology
Loba peran nu geus digantikeun ku robot, di mana pagawean jelema jadi beuki ngurangan, jeung kabeh hal dilakukeunna ku robot. Jadina jelema bakal leuwih males, nepikeun ka bisa jadi gendut atawa lumpuh, ieu ku sabab kurangna aktivitas. Jadi inget kana film Wall-e, di mana di masa kahareupna jelema digandong ku robot saking ku gendutna. Tuluy lapangan pagawean oge bakal leuwih sempit, ieu nu matak jadi loba pengangguran, sabab kabeh pagawe di pabrik geus digantikeun ku robot. Tuluy mun loba teuing robot nu aya di alam dunya, ieu bakal ngajadikeun alam dunya kakurangan energi jeung sampah bakal beuki numpuk anu akhirna pemanasan global bakal beuki gancang.

Topic: technology
Sakola teu ngajarkeun barudak pikeun hirup di gunung. Sakola ngagaduhan kurikulum anu padet, sareng sababaraha kaahlian tiasa dianggap langkung penting pikeun ngajar, sapertos maca, nyerat, matematika, sareng sains. Ku alatan eta, kaahlian hirup gunung bisa dianggap salaku hal kirang penting pikeun ngajarkeun di sakola. Sakola tiasa lokasina di pakotaan, janten kaahlian hirup di gunung henteu nyambung pisan sareng kabutuhan murid. Sanaos henteu sadayana sakola ngajarkeun kaahlian hirup di gunung langsung, sababaraha sakola atanapi lembaga tiasa nyayogikeun pelatihan atanapi program anu ngajarkeun kaahlian anu nyambung pikeun kahirupan luar, sapertos hiking, kemping, atanapi orienteering. Sajaba ti eta, aya loba organisasi outdoor nu nyadiakeun program jeung latihan pikeun kaahlian hirup di gunung.

Topic: slice of life
Masigit teh nyaeta salah sahiji tempat nu dipake ibadah ku kaum muslim khususna solat. Masigit difungsikeun jang sarana umat muslim kanggo ngalaksanakeun solat, boh eta solat fardu atawa sholat sunat. Salian dipake solat, masigit oge fungsina jadi tempat kagiatan proses ngajar ngeunaan elmu agama islam. Di mana tiap muslim boga hak jang merekeun atawa meunangkeun elmu ngaliwatan kajian-kajian agama nu diayakeun di masigit. Masigit oge bisa dipake jang tempat musyawarah atawa dipake jang ruang terbuka kanggo ngabahas pasualan kahirupan sapopoe. Sakapeung mah masigit oge dipake jang tempat nikah, tangtuna ieu sabab masigit mangrupakeun salah sahiji tempat nu dijaga kasucianna. Oge masigit digunakeun jang tempat berlindung.

Topic: religion
Cau mangrupi salah sahiji buah-buahan nu bisa diolah jadi rupa-rupa tuangeun, salah sahijina pisang aroma. Cara ngadamelna nu simpel ngajadikeun ieu tuangeun jajanan anu dipikaresep ku murangkalih. Ngadamel pisang aroma tiasa ngangge cau susu, cau kapas, atanapi cau tanduk. Cara ngadamel na gampil pisan, kur tina cau, lumpia, sareng cokelat. Mimiti, keureutan cauna kira-kira saageung ramo trus panjangna samikeun jeung lumpia. Tos kitu, simpen cau kana lumpia, baluran ku cokelat, terus gulung lumpia. Diujungna ngangge tarigu nu tos dicairkeun kangge ngarapetan eta lumpia. Upami atos kitu, kantun goreng eta pisang aroma dina minyak panas dugi ka warna na semu cokelat. Saatos asak, eurihkeun pisang aroma kana piring. Pisang aroma tos siap dituang.

Topic: food & beverages
Perayaan Nyepi dumasar kana pananggalan kalender Saka. Taun Anyar Saka miboga harti minangka poe kabangkitan, poe pembaharuan, poé kabersamaan (persatuan jeung persatuan), poe toleransi, poe katengtreman oge poe karukunan nasional. Unggal taun umat Hindu ngarayakeun pergantian Taun Saka anu dilaksanakeun ku cara Nyepi salila 24 jam. Dina Nyepi, umat Hindu ngalaksanakeun runtuyan acara di antarana: Tawur atau dina basa Jawa sarua hartina jeung saur, dina basa Indonesia hartina mayar hutang. Dina unggal catus pata (parapatan) desa atawa pakampungan ngandung lambang pikeun ngajaga kasaimbangan. Anu kadua nyaeta Upacara Melasti, Intina tina acara ieu nyaeta pikeun nyucikeun Bhuana Alit (sifat manusa) sareng Bhuana Agung (alam semesta). Kagiatan ieu dilaksanakeun di sumber cai suci kelebutan, kampur, patirtan, jeung laut.

Topic: religion
Zaman ayeuna mah geus seueur nu make barang elektronik jang masak. Misalna wae aya mejikom jang masak sangu, aya oge kompor listrik jang masak sagala rupa, tuluy oge aya panci listrik nu bisa serbaguna dipake masak naon wae, jeung sajabana. Aya oge ayeuna mah inovasi anyar, nyaeta teflon listrik anu kagunaan nana jang nyieun kulit lumpia, atawa bisa oge dipake nyieun kue pancake. Ku ayana alat-alat ieu teh leuwih simpel jeung leuwih babari dina sagalana, jeung deuih diitung mah leuwih hemat tibatan make alat konvensional jiga kompor gas. Mantakna, yuk ah ayeuna mah maksimalkeun alat berdaya listrik supaya leuwih simpel jeung hemat!

Topic: technology
Jalmi anu taqwa nyaeta sanes jalmi anu pang seeurna ngalakukeun amal soleh, tapi jalmi anu resep taubat ka Alloh. Jalmi taqwa oge tiasa diumpamakeun jeung jalmi anu nuju mapah di luhureun cucuk, pasti bakalan ati-ati. Jalmi taqwa bakalan ati-ati pisan dina tingkah polah jeung cariosanna, jeung dina pikiranna. Salah sahiji jalan supados urang tiasa jalmi anu taqwa nyaeta di sasih romadon lantaran sasih eta disadiakeun ku Alloh pikeun jalmi anu iman supados janten jalmi anu taqwa. Jalmi anu taqwa nyaeta jalmi anu sieun ka Alloh, hal eta ngajadikeun manehna ninggalkeun sagala kalakuan anu teu dipikaresep ku Alloh. Sanajan manehna resep kana kalakuan eta, tapi lamun Alloh tos ngalarang, manehna bakal langsung taat ka Alloh lantaran sieun ku azab Allah.

Topic: religion